Nafarroako Parlamentuak, 2018ko apirilaren 26an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Nafarroako big dataren ustiapenerako politika bat gara eta normaliza dezan, guztion onuraren mesedetan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

– Nafarroako Parlamentuak Nafarroako Gobernua premiatzen du Nafarroako big dataren ustiapenerako politika bat gara eta normaliza dezan, guztion onuraren mesedetan; esate baterako, Nafarroako Osasun Zerbitzuaren ikerketan eta diagnostikoan, Foru Ogasunean iruzurraren aurka eginiko borrokan, gure erkidegoko nekazaritza-ustiapenaren efizientzian edo hezkuntzako aukera-berdintasunean. Horretarako, herritarrei informazio argia emanen die haien datuei ematen ari zaien erabilerari buruz”.

Iruñean, 2018ko apirilaren 27an

Lehendakaria: Ainhoa Aznárez Igarza